Ika-12 dantaon

Ang ika-12 dantaon (taon: AD 1101 – 1200), ay isang panahon mula 1101 hanggang 1200 sang-ayon sa kalendaryong Huliyano. Sa kasaysayan ng kalinangang Europeo, tinuturing ang panahon na ito bilang bahagi ng Mataas na Gitnang Panahon at tinatawag minsan bilang ang Panahon ng mga Cister. Ang Ginintuang Panahon ng Islam ay patuloy na nakakaranas ng kaunlaran, partikular ang Islamikong Espanya, Selyusida, at mga teritoryong Gurida. Karamihan sa mga Krusadong estado kabilang ang Kaharian ng Jerusalem ay bumagsak sa dinastiyang Ayyubid na itinatatag ni Saladin, na nilampasan ang mga Fatimid. Humarap ang dinastiyang Song sa Tsina ng isang pagsakop ng mga Jurchen, na nagdulot ng isang paghahating pampolitika sa hilaga at timog. Umusbong ang Imperyong Khmer ng Kambodya sa siglo na ito. Pagkasunod ng paglaki ng mga Ghaznavid at Imperyong Gurida, ang pananakop ng Muslim sa subkontinenteng Indiyano hanggang Bengal ay nagsimula sa huling bahagi ng dantaon.

Mga kaganapan

 Sa timog-silangang Asya, may hidwaan sa pagitan ng Imperyong Khmer at Champa. Ginawa ang Angkor Wat sa ilalim ng haring Hindu na si Suryavarman II. Sa dulo ng siglo, ang Budistang si Jayavarman VII ay naging pinuno.
 Nasa panahong Heian ang Hapon. Nagawa ang Chōjū-jinbutsu-giga at naiuugnay kay Toba Sōjō. Huling napunta sa ito sa Kōzan-ji, Kyoto.
 Nagsimulang umunlad ang Gitnang Ingles, at nagsimulang kumalat ang literasiya sa labas ng Simbahan sa buong Europa. Karagdagan dito, dumadami ang mga taong simbahan na pumayag na kumuha ng sekular na pagganap. Sa katapusan ng siglo, hindi bababa sa isang-katlo ng mga obispo ng Inglatera ang nagsibli din bilang mga maharlikang hukom para sa mga alalahaning sekular.
 Sa dulo ng dantaon, pangunahing umaasa ang parehong Dinastiyang Capet at ang Bahay ni Anjou sa mga mersinaryong militar. Mayroon sa buong taon ang mga sundalong binabayaran, hindi tulad ng mga kabalyero na inaasahan ng ilang panahon ng bakasyon upang mapanatili ang kanilang buhay asyenda.

Mga imbensyon, tuklas at pagpapakilala ayon sa taon

 1104: Ang Arsenal ng Benesiya sa Benesiya, Italya, ay itinatag. Kumukuha ito ng mga trabahador na bumibilang ng mga 16,000 tao para sa malawakang produksyon ng mga barkong naglalayag sa malaking linyang asembliya, daan-daang taon bago ang Rebolusyong Industriyal.
 1106: Natapos ang pagtatayo ng Monasteryong Gelati.
 1107: Pinagsama ng Tsinong inhenyero na si Wu Deren ang mekanikal na behikulong aguhon ng karwaheng tumuturo sa timog at ang sumusukat ng distansya na kagamitang odometer.
 1111: Itinatag ang Tsinong Akademyang Donglin.
 1165: Naitayo ang Pagoda ng Liuhe Pagoda sa Hangzhou, Tsina.
 1170: Binigyan kahulugan ang Kristiyanong pagkaunawa na Purgatoryo.
 1185: Unang tala ng mga mulino.

Mahahalagang tao 

 Adrianp IV, papa
 Alexius I Komnenos, emperador
 Ibn Rushd, Islamikong Kastilang polimata
 Eleanor ng Aquitania, reyna konserte ng Pransya at Kaharian ng Inglatera sa kalaunan
 Francisco ng Asisi, Santo, tagapagtatag ng Orden ng Prayleng Minor
 Frederick Barbarossa, Banal na Romanong Emperador 
 Genghis Khan, Dakilang Khan ng Imperyong Mongol
 Enrique II ng Inglatera, hari at Duke ng Normandiya
 Hildegard of Bingen, Santo, polimata at unang Kanluraning kompositor ng musika na nakilala sa pamamagitan ng kanyang pangalan
 Louis VI ng Pransiya, hari
 Louis VII ng Pransiya, hari
 Maimonides, pilosopong Hudyo
 Minamoto no Yoritomo, shōgun ng Hapon, tagapagtatag ng shogunato ng Kamakura
 Omar Khayyám, Persiyanong manunula at astronomo
 Richard I ng Inglatera, hari at Duke ng Normandiya
 Ricardo ng Chichester, Santo, obispo
 Saladin, pinuno ng Ehipto at Syria

Mga sanggunian

Ikalawang milenyo
Ika-12 siglo